钦定古今图书集成/明伦汇编/氏族典/第032卷 > 《廖用贤尚友录》 > 封懿
## 钦定古今图书集成/明伦汇编/氏族典/第032卷 > 《廖用贤尚友录》 > 封懿

按《魏书封懿传》，“懿字处德，渤海蓨人也。曾祖释，晋东
裔校尉。父放，慕容𬀩吏部尚书。兄孚，超太尉。懿隽伟
有才气，能属文，与孚虽器行有长短，然名位略齐。仕
慕容宝，位至中书令、民部尚书。宝败归阙，除给事黄
门侍郎，都坐大官，宁朔将军章安子。太祖数引见，问
以慕容旧事，懿应对疏慢，废还家。太宗初，复征拜都”
坐大官，进爵为侯。泰常二年卒。懿撰《燕书》，颇行于世。